દુબઈ: યુએઈ અને દુબઈમાં હવામાનમાં આવેલા આકસ્મિક પલટાથી ભારે વરસાદ બાદ આવેલાં પૂરથી શહેરના મુખ્ય રોડ નદીમાં ફેરવાઈ ગયા હતા. જેના કારણે ગુરુવારે શાળાઓમાં રજા જાહેર કરી દેવામાં આવી હતી. દુબઈમાં માત્ર સાત કલાકમાં 257 જેટલા માર્ગ અકસ્માત થયા હતા. ભારે વરસાદ અને તોફાનના કારણે ઓમાનમાં ત્રણ લોકોનાં મોત થયાં છે. યુએઈમાં ગઈ કાલે સવારે 11 કલાકે એકાએક પલટાયેલા હવામાન બાદ ભારે વરસાદ શરૂ થઈ ગયો હતો. જેના કારણે થોડા જ કલાકોમાં રોડ પર પાણી ભરાઈ ગયાં હતાં. સાંજ સુધીમાં સ્થિતિ વધુ વણસતા સરકારે ગુરુવારે શાળાઓમાં રજા જાહેર કરી દીધી હતી. યુએઈ ઉપરાંત ઓમાનમાં પણ તોફાન અને વરસાદને કારણે મચેલી તબાહીમાં ત્રણ લોકોનાં મોત થયાં હતાં. સતત વરસાદથી અબુધાબીમાં સ્ટોક માર્કેટ બંધ કરી દેવામાં આવ્યું હતું. આ માર્કેટમાં મોટાભાગે પામ ટ્રી હોવાથી તે તૂટીને રોડ પર આવી ગયાં હતાં.